CELEX: 32013D0445
Language: lv
Date: 2013-08-29 00:00:00
Title: 2013/445/ES: Komisijas Īstenošanas lēmums ( 2013. gada 29. augusts ), ar ko groza Padomes Direktīvas 91/68/EEK E pielikumu attiecībā uz veselības sertifikātu paraugiem Savienības iekšējai tirdzniecībai ar aitām un kazām un veselības prasībām saistībā ar skrepi slimību (izziņots ar dokumenta numuru C(2013) 5527)  Dokuments attiecas uz EEZ

31.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 233/48
            
         KOMISIJAS ĪSTENOŠANAS LĒMUMS
   (2013. gada 29. augusts),
   ar ko groza Padomes Direktīvas 91/68/EEK E pielikumu attiecībā uz veselības sertifikātu paraugiem Savienības iekšējai tirdzniecībai ar aitām un kazām un veselības prasībām saistībā ar skrepi slimību
   (izziņots ar dokumenta numuru C(2013) 5527)
   (Dokuments attiecas uz EEZ)
   (2013/445/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (1), un jo īpaši tās 14. panta 2. punktu,
   tā kā:
   
               (1)
            
            
               Direktīva 91/68/EEK paredz dzīvnieku veselības nosacījumus, kas reglamentē Savienības iekšējo tirdzniecību ar aitām un kazām. Cita starpā tā paredz, ka, transportējot aitas un kazas uz galamērķi, tām jābūt klāt direktīvas E pielikuma I, II vai III paraugam atbilstīgam veselības sertifikātam.
            
         
               (2)
            
            
               Eiropas Parlamenta un Padomes Regulā (EK) Nr. 999/2001 (2) ir paredzēti noteikumi liellopu, aitu un kazu transmisīvo sūkļveida encefalopātiju (TSE) profilaksei, kontrolei un apkarošanai. Minētās regulas VII pielikumā izklāstīti pasākumi TSE kontrolei un apkarošanai. Turklāt minētās regulas VIII pielikuma A nodaļā paredzēti nosacījumi Savienības iekšējai tirdzniecībai ar dzīviem dzīvniekiem, spermu un embrijiem.
            
         
               (3)
            
            
               Ņemot vērā jaunākos zinātniskos pierādījumus, Regula (EK) Nr. 999/2001 tika grozīta ar Komisijas Regulu (ES) Nr. 630/2013 (3). Ar Regulas (EK) Nr. 999/2001 grozījumiem atcēla lielāko daļu ierobežojumu saistībā ar atipisko skrepi slimību. Turklāt ar minētajiem grozījumiem noteikumus, kas reglamentē Savienības iekšējo tirdzniecību ar aitām un kazām, turpināja saskaņot ar Pasaules Dzīvnieku veselības organizācijas (OIE) standartiem, atspoguļojot stingrāku pieeju attiecībā uz klasisko skrepi slimību.
            
         
               (4)
            
            
               Tādēļ II un III veselības sertifikāta paraugs Direktīvas 91/68/EEK E pielikumā būtu jāgroza, ņemot vērā prasības attiecībā uz Savienības iekšējo tirdzniecību ar aitām un kazām, kas noteiktas Regulā (EK) Nr. 999/2001, kura grozīta ar Regulu (ES) Nr. 630/2013.
            
         
               (5)
            
            
               Turklāt I, II un III veselības sertifikāta paraugs Direktīvas 91/68/EEK E pielikumā būtu jāpielāgo Komisijas Regulā (EK) Nr. 599/2004 (4) noteiktajam formātam.
            
         
               (6)
            
            
               Tādēļ būtu attiecīgi jāgroza Direktīva 91/68/EEK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 91/68/EEK E pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2013. gada 29. augustā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 46, 19.2.1991., 19. lpp.
   
      (2)  Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (OV L 147, 31.5.2001., 1. lpp.).
   
      (3)  Komisijas 2013. gada 28. jūnija Regula (ES) Nr. 630/2013, ar kuru groza pielikumus Eiropas Parlamenta un Padomes Regulai (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (OV L 179, 29.6.2013., 60. lpp.).
   
      (4)  Komisijas 2004. gada 30. marta Regula (EK) Nr. 599/2004 par vienota parauga sertifikāta un inspekcijas ziņojuma ieviešanu Kopienas iekšējā tirdzniecībā ar dzīvniekiem un dzīvnieku izcelsmes produktiem (OV L 94, 31.3.2004., 44. lpp.).
   
      PIELIKUMS
      
         
            “E PIELIKUMS
            I   PARAUGS
            
               
            
               
            
               
            II   PARAUGS
            
               
            
               
            
               
            
               
            III   PARAUGS